Zorron, Sofin ja Hillan blogi: 2010
Oltiin reenailemassa agia Espoossa. Zorro oli tietty ihan täydellinen, ja nyt pitää muistaa että en ole mikään niuho kuten eräät (ystävällismielinen viittaus Katjaan joka marmatti vikojaan voittaessaan kisan). Oli aika kiva ilma ja Sofi käppäili alku- ja loppuverkat meidän mukana. Laumassa oli yhteensä kuusi cockeria sekä kaksi parsonia, hyvin Sofi siellä pärjäsi. Zorro ystävällisesti opetti sen kulkemaan nätisti rinnallaan.
Agissa pistin ruttuputken loppupäähän namialustan ja lähettelin Sofia putkeen. Meni hienosti namialustalla sekä niin että palkka tuli kädestä. Oikeastaan me opeteltiin sitä että mami on kivampi kuin muilta koirilta haiseva keinonurmimatto. Tulikin lopulta sellainen tunne että meikä päihitää haisevan maton, jippii. Tähän auttoi se että Sofikin on hotoahne cockerinalku. Häkkihommat Sofi hoiti hienosti, oli siis hiljaa, samoin Zorro joka oli seinässä kiinni.
Ai ja sosiaalistamista ollaan jatkettu kun käytiin kolmistaan pimeässä, kylmässä ja kolisevassa bajamajassa.
Lähettänyt Anja Lintunen klo torstaina, joulukuuta 30, 2010 Ei kommentteja:
Lähettänyt Anja Lintunen klo keskiviikkona, joulukuuta 29, 2010 2 kommenttia:
Lähettänyt Anja Lintunen klo lauantaina, joulukuuta 25, 2010 Ei kommentteja:
Lähettänyt Anja Lintunen klo sunnuntaina, joulukuuta 19, 2010 Ei kommentteja:
Lähettänyt Anja Lintunen klo torstaina, joulukuuta 16, 2010 Ei kommentteja:
sanois Tuula, mut tää ei nyt aukene kaikille ; )
Tästä on mahotonta saada kuvia. Koira on liian nopee, kamera on liian hidas ja valoa on liian vähän. Tähän asti kaikki kuvat taitaa olla paikoillaanolokuvia, joko on pidelty tai pentu on nukkumassa, mutta tässä on nyt pari hereilläolokuvaakin. Kuvaamista vaikeuttaa sekin kun Zorro ilmestyy heti häntä ja kroppa heiluen tyrkyttämään jotain kivaa juttua suoraan kuvaajan suuhun. Ja tyrkkiin siinä samalla Sofin kauemmas tai kumolleen.
Sormi on uhrattu, mutta näin tämä pysyy paikoillaan.
Ihana Sofi!
Kato Laura, kato mitä mul on, ja Sofi on siellä takana jossain...
Sofi leikkii.
Maanantaina madotin neidin. Tiistaina se kävi kanssani suihkussa, jätin vaan suihkun oven auki ja sinne se mukaan änkesi. Kynsiä on leikattu aamuin illoin, se ei suju ilman protestointia joten tätä tehdään vähän ja taajaan. Taluttamista on kokeiltu, se tulee sujumaan. Istumista harjoitellaan myös, muuten menee ihan jees, mutta kun se ruokakuppi ilmestyy näkyviin iskee Sofiin alkukantainen suuri röyhkeys ja syömisen himo eikä se voi millään käsittää että vieläkin pitää istua - ja sittenhän se ruokakuppi taas häviääkin pois : ( Katsekontaktia ollaan ruvettu harjoittelemaan pienimuotoisesti.
Laura on ollut hoitamassa Sofia. Minua harmittaa kovin että joudun olemaan töissä tämän herkkääkin herkemmän alkuajan. Pikkaisen harmittaa ylikireä pakkanen myös, käytiin muuten kaupoilla Sofin kanssa ja ostettiin sille Hurtta-takki.
Me kiitetään onnitteluista. Onnea tässä tarvitaankin, myös aivot olisivat tarpeen - toivottavasti Pukki tuo.
Kas kas, pentuhan oppii. Kävin syöttämässä sen tässä kirjoitusten välissä. Pistin istumaan ja kun ruokakuppi läheni nousi koirakin. Mitään en sanonut, nostin vaan kuppia kun pepa nousi. Ihan kärppänä tajusi ja pepa peruutti takaisin maahan. Tätä tehtiin muutama kerta ja johan pysyi pepa maassa ja vapaalla vasta nousi! Sofihan selvästi ajattelee!
Lähettänyt Anja Lintunen klo keskiviikkona, joulukuuta 15, 2010 1 kommentti:
Lähettänyt Anja Lintunen klo sunnuntaina, joulukuuta 12, 2010 1 kommentti:
Lähettänyt Anja Lintunen klo lauantaina, joulukuuta 11, 2010 3 kommenttia:
Lähettänyt Anja Lintunen klo torstaina, joulukuuta 09, 2010 Ei kommentteja:
Edellinen treeniryhmä oli tehnyt radan jonka sitten lähteissään ystävällisesti meille näyttivät. Piirsin sen kyllä talteen, mutta tähän en kehtaa laittaa. Tallensin sen nimellä vauhtirata_paastapaahan ja nimi on kyllä kuvaava.
Siinä lähdettiin päädystä, juostiin melkein koko hallin pituus kilpaa koiran kanssa, sillä seuraavan päätyyn oli kiire. Siellä otettiin kiinni ja lähetettiin putkeen joka meni puomin ali. Koiralle aukesi siitä nopea väylä aalle. Mutta sinne ei tietysti pitänyt mennä. Ohjaajalle putkeen lähettämisen jälkeen tuli ongelmaa, piti nimittäin ehtiä kiertämään puomin pää ja ohjaamaan jo takaakiertoja. Okei, ei tätä voi kirjoittaa ilman kuvaa...
Joka tapauksessa juostiin kuin hullut kenttää päästä päähän. Toisessa päässä oli siis puomi poikittain niin ettei ehtinyt ohjaamaan oikeille hypyille. Toisessa päässä oli hyppysuoran jälkeen hyppy jolle ei saanut osua vaan ennen sitä piti saada koira kääntymään takaisin päin.
Paljon tuli siis juostua, ei mitään keski-ikäisen hommaa. Yritettiin kuitenkin kovasti ja vikalla kerralla kun minulla oli jo henkinen pakko, onnistuttiin mielestäni hyvin. Zorro sai ennen tätä hivenen kurinpalautusta, se oli turhautunut minun hölmöilyistäni ja rupesi riekkumaan. Vikaan onnistuneeseen sessioon tarvittiin siis latautunut ohjaaja ja kurmuutettu koira (kurmuutus = joutui istumaan hetken aloillaan).
Hyviäkin asioita oli paljon. Zorro liikkui iloisesti, kontaktit ihan priimaa, vaikea avokeppikulma lähetyksellä onnistui ihan joka kerta, karjaisusta kääntyi hyvin (kurinpalautuksen jälkeen), puomilta poispäinkäännös (tai mikä lie) putkeen meni hyvin. Olin tyytyväinen. Oli ihanaa juosta ja päästellä kun jalkakin taas kestää!!
Lähettänyt Anja Lintunen klo torstaina, joulukuuta 02, 2010 Ei kommentteja:
Olikin tosi hyvät, Niinu Linna koulutti. 30 estettä, suoran putken kummassakin päässä tehtiin asioita. Juosta sai siis hulluna mutta tarkkuus säilyi ja yllättäen kuntokin kesti. Kuvaa en viitsi tähän laittaa kun ovat tarkkoja koulutuksistaan. Kääntymisiin käytin myös hienovaraisia juttuja, takaa- ja viskileikkauksia. Zorro kääntyi näillä hienosti, vaikka perinteisesti olen toisin väittänyt. Kaiken kaikkiaan mentiin tosi hyvin, upeat lähetykset putkiin (myös omituiset putkikulmat), kepeille ja kaukana olleille hypyille. Z oli nopea, notkea, tarkka, teki kaiken mitä pyysin ja parit pelastukset, olin ihan taivaissa!
Lähettänyt Anja Lintunen klo lauantaina, lokakuuta 30, 2010 2 kommenttia:
Ah, Zorro oli varsinainen riekkupelse, tai sitten ohjaaja epätarkka. Näin me mentiin, kiva oli päästellä! Kirjainrata meni tosi hyvin, heittelin vaan koiraa menemään.
Käytin Zorron oikein ammattitrimmaajalla eilen. Olin kasvattanut karvaa, niin että Z oli jo liki talvikarvassa. Piti vähän siistiä gaalaa varten, mutta trimmaajapa otti ja klanas sen : )
Vielä hauska tapaus alkuverryttelyistä. Tuli vähän kiire lähtö ja remmi + kaulapanta unohtuivat kotiin. Onneksi kori oli mukana ja siellä oli hakuilupanta, remmi tehtiin autossa olleesta liinasta (joo Marko, kyl mä nyt muistan että siellä on vararemmi jemmassa). Jouduin sitten verryttelyn lopussa juoksemaan kun taas tuli kiire. Pidin kättä kauniisti sivulla ylhäällä ja koira juoksi kauniisti, kun sehän ei edes vedä. Jossain vaiheessa näin Zorron siellä edessä kauempana ja tajusin että juoksutan kauniisti käsi ojossa pelkkää remmiä ja kaulapantaa! Oli ollut löysällä ja koira humpsahtanut läpi.
Lähettänyt Anja Lintunen klo torstaina, lokakuuta 28, 2010 Ei kommentteja:
Lähettänyt Anja Lintunen klo lauantaina, lokakuuta 23, 2010 Ei kommentteja:
Tehtiin rata edellisten rataa mukaellen ja tällainen siitä tuli.
Otin kakkoshypyn keskeltä sylikäännöksellä sekä aan puolelta pakkovalssilla josta se oli selkeästi jouheampi ja nopeampi. Putkeen jos lähetin ''putkeen putkeen'' juoksi Z pitkälle eteen ja hukkaan. Mutta kun lähetin putkeen puolipidätteellä eli sanoin zor, kääntyi Z heti putkesta tultuaan hienosti. Tämä täytyy muistaa, putkeen se menee joka tapauksessa kun sen eteensä saa. Hypyt kepeille mentiin hienosti persjätöllä 6-7, keppikulma tietysti hienosti, keppien jälkeen niistosokkari ja loppu eteenlähetyksineen upeasti. Zorro oli tosi hyvä!
Lähettänyt Anja Lintunen klo torstaina, lokakuuta 21, 2010 Ei kommentteja:
Lähettänyt Anja Lintunen klo lauantaina, lokakuuta 16, 2010 Ei kommentteja:
Kiva paikka oli. Hyvä tasainen pohja mun jalalle, eikä liian kuuma. Olisiko ollut vähän liukasta kun Zorro kaatui putkessa.
Tällaista rataa mentiin. Tuolla pituuden takana oli pöytä nurkassa säilytyksessä ja ekalla kerralla Zorro irtosi sinne, teki sen kyllä hyvin. Sittemmin rupesin ohjaamaan aallekin ja Zorro oli oikein hyvä. Kolmosen tein niistona sekä pakkovalssi/jaakotuksena. Kepit vein kummaltakin puolelta, aan puolelta yritin poispäin käännöksellä, mutta Zorro irtosi hypylle asti, ainakaan en kyennyt ohjaamaan ajoissa putkeen. Toiselta puolelta keppejä tein valssin ja olinkin ajoissa viemään putkeen. Tiistaina madotin koirat. Ensilumi satoi illan ja yön aikana.
Lähettänyt Anja Lintunen klo torstaina, lokakuuta 14, 2010 Ei kommentteja:
Minusta on tullut iso-täti ja Ulla-siskostani tuli siis Ulla-mummi!
6.10.2010 syntyi Jennylle ja Miikalle pieni ihana tyttövauva (53 cm ja 4115 g). Hän on ihana, nätti ja söpöliini.
Lähettänyt Anja Lintunen klo tiistaina, lokakuuta 12, 2010 Ei kommentteja:
Oltiin kolmen ohjaajan kanssa hakuilemassa. Ei viitsitty pienellä joukolla koko metsää tallata vaan tehtiin kaistat liikkuvilla maalimiehillä. Neljä kapeaa mutta syvää kaistaa ja irtorullat.
Heti jouduin päätökseni Masin suhteen perumaan. Oli siis ne kaistat ja olisi luullu koiran menevän aika suoraviivaisesti. Mut ei, lähetin Masin oikealle ja lähti aika hyvin, mut sitten meni hermo ja kaarsi rataa eteenpäin, juoksi radan loppuun, tuli keskilinjan yli, juoksi vasemman puolen lopusta alkuun, löysi sieltä kakkosukon, otti rullan ja palasi mun luo. Kaiken aikaa olin huutanut sitä luokse, mutta sillä oli pyhä tehtävä kesken eikä se mitään ohjaajaa malttanut kuunnella. Otin koiran kiinni ja vein suoraan autoon.
Zorro seuraavana. Lähti ekalta ukolta myös kaartamaan, mutta tuli kutsusta takaisin. Lähetin uudelleen, tämä ja seuraavat olivat ihan hienoja.
Masi uudestaan. Nyt lähti ekalle ukolle suoraan ja syvälle, löysi ja teki rullahommansa hyvin. Toka hyvin. Kolmannella lähti taas edistämään juoksi radan loppuun ja keskilinjan yli toiselle puolelle. Komensin maalimehet ylös ja koira joutui autoon.
Kylläpä Masi käy kuumana, hui. Puolustukseksi voi sanoa että se metsä on kaiken maailman joukkioita täynnänsä. Ampuhemmot kävi meidän kanssa alueita jakamassa, sienestäjiä kulkee sinne tänne. Mutta silti, työ pitäis tehdä työnä eikä haahuilla tai hörhöttää kybällä.
Lähettänyt Anja Lintunen klo lauantaina, lokakuuta 09, 2010 3 kommenttia:
Lähettänyt Anja Lintunen klo lauantaina, lokakuuta 02, 2010 Ei kommentteja:
Jenny, sisareni vanhempi tytär hommasi noin kuukausi sitten hurmaavan koiranpennun. Nappi on hänen nimensä ja isänsä on pk chihuahua ja äitinsä bolonka (Nappi on syntynyt 1.5.2010). Ihan ensi hetkistämme lähtien oli selvää että Nappi on erityisen älykäs ja sopeutuvainen pieni koiraherra. Iso-tädin luona Nappi vierailee usein kun oma perhe on liesussa. Kaikki tälle ihanalle koiralle käy ja kaiken se hetimiten oppii.
Zorro on Napin suuri idoli. Nämä kaverukset jaksavat juosta yhdessä pitkin tonttia ja vääntää hampaat iloisessa irvessä. Ulkona Zorro pitää fiksusti villasukkaa suussaan, siinä nimittäin roikkuu pieni Nappi-koira. Jos ei ole villasukkaa niin Zorron korvissahan Nappi sitten roikkuu. Masia Nappi käy nätisti liehittelemässä, muttei Masi siitä paljoa perusta, antavat toistensa lähinnä olla rauhassa.
Napin kalusto
Lähettänyt Anja Lintunen klo keskiviikkona, syyskuuta 29, 2010 Ei kommentteja:
Nyt ei jaksa runoilla. Tällainen kiva rata. Zorro hyvä. Nämä oli kuulemma vikat reenit tänä syksynä, tiedoksi vaan Pia.
Lähettänyt Anja Lintunen klo tiistaina, syyskuuta 28, 2010 Ei kommentteja:
Lähettänyt Anja Lintunen klo lauantaina, syyskuuta 25, 2010 Ei kommentteja:
Tulikin putkesta putkeen, osa 3.
Sateisella kentällä mentiin, rata oli kiva, koira hyvä. Kotiläksyksi tuli 10 ja kääntyminen, muuten meni ihan hyvin.
Lähettänyt Anja Lintunen klo keskiviikkona, syyskuuta 22, 2010 Ei kommentteja:
Oltiin Zorron kanssa Mäntsälässä agikoulutuksessa. Mentiin tällaista kivaa putki/puomi/kepit -hässäkkää.
Zorro oli tosi hyvä ja eilisen hyvät fiilikset vaan jatkuivat. Ohjasin koko hässäkän puomin oikealta (siis hyppyjen) puolelta. Eli keinun kautta hyppy, rengas, muuri, tähän valssi. Putkeen mentiin putkijarrutuksen avulla (aina oppii uutta kun kotoa lähtee!), putkelta lähetys seuraavaan putkeen, hypyn kierto, niistosokkari, putkeen ja lähetys kepeille. Enkä siis mennyt sinne keppipuolelle puomia ollenkaan vaan otin koiran vastaankin tuossa keinun ja puomin välissä.
Lähettänyt Anja Lintunen klo sunnuntaina, syyskuuta 19, 2010 Ei kommentteja:
Ilo on näillä koirilla ukkoja jahdata.
Ei olla pitkään aikaan oltu hakutreeneissä, Masi oli kuukausi sitten ja Zorron treeneistä on tosi kauan. Viimeksi Masi oli liian huonokuntoinen pitkään rataan, mutta ei enää!
Irtorullilla meni kumpikin koira ja neljä ukkoa kummallakin. Masi sai taas mennä ensin ja teki aivan täydellisen radan, kaikki osa-alueet aivan täydellisesti. Lähti minne näytin, juoksi suoraan, rullan kanssa hienosti ja hyvät näytöt. Hyvin näki koirasta kun haju osui nenään, täydestä vauhdista ilmalennosta koira tippui maahan ja suunta oli heti toinen. Ja Masi oli niiiin onnellinen radan jälkeen, se oli ihan sulaa vahaa kun sitä kovasti kehuttiin.
Hyvä putki sen kuin jatkui kun tuli Zorron vuoro, se oli aivan yhtä mahtava, suorat hyvät pistot, nenä auki, noppaa ja tarkkaa työtä. Ainoa kauneusvirhe Zorron työskentelyssä oli se kun se hieman jäystää rullaa, täytynee opettaa se siitä pois.
Lähettänyt Anja Lintunen klo lauantaina, syyskuuta 18, 2010 Ei kommentteja:
Aloitettiin koko touhu kakkukahvilla kun Afista oli tullut agilityvalio. Hyvä Katja ja Afi, ja paljon onnea!!
Katja jätti meille kivan radan joka oli jouhea mutta sopivan vaikea. Uutena tuli esim. putkesta putkeen lähetys niin että ei käyty siellä pukensuulla.
Zorro oli kiva ja noppa. Tehtiin rata vaan pari kertaa ja karattiin pois, maxit jäi sinne jauhamaan. Olen vaihtanut putken käskyksi putkeen putkeen kun se läpiläpi rupesi menemään mun suussa ihan sekaisin, siitä tulee jossain vaiheessa piläpilä. Tätä putkeen putkeen me nyt koitetaan oppia kumpikin. Palkkasin muuten pallolla, toimi. Saihan Zorro naminsakin mutta vasta kun pallo oli takaisin kädessä.
Lähettänyt Anja Lintunen klo keskiviikkona, syyskuuta 15, 2010 4 kommenttia:
Opittiin jotain ihan uutta eli niistosokkari. Jotta tyhmäkin ymmärtäis (siis minä) se menee näin, niisto + persjättö eli sokkari, tämä yhteensä on niistosokkari.
Herttileijaa kun sais tämänkin kouluttajan (Rainetoja muistaakseni) koulutuksen pysymään päässä. Pointti taisi olla se että elä koko ajan ota kiinni vaan ohjaa jouheesti. Minä kun pysäyttelen koko ajan Zorro-parkaa kun mulla on se tuntu ettei se käänny, käännän sitten jarrutuksen kautta väkisin. Sehän taas syö aikaa...
Kolmoselle sekä vitoselle tein niistosokkarin. Putkeen mentiin niskapersotteella (kuvainnollisesti) ja koira heitettiin oikeaan putken suuhun. Hypyn kautta lähetys putkeen. Puomille Zorro osas hyvin kun ollaan tahkottu kontaktia ja putkensuita. 17 -18 sokkarina ja19 tehtiin kiertona ja niisto.
Tänään jäi Masilta hakureenit väliin, mikä oli surku. Ollaan sentään maastopyöräilty paljon ja luulenpa että Maspalla on kunto kohonnut raketin lailla.
Zorro otti eilen käyttöön uuden ruuan, kokeilussa on Robur. Sille tuli JahtiVahdista anaalirauhasongelmia ja silmät rähmi. Masi saa jatkaa JahtiVahdilla sillä se tuntuu sopivan sille hyvin, ainakaan ei ole mitään ongelmia ja turkkikin on tosi hyvässä kunnossa. Vai johtuisiko hyvä turkki päälääkityksestä jos aikaisempi hilseily ja muu johtuikin hermoilusta.
Lähettänyt Anja Lintunen klo lauantaina, syyskuuta 11, 2010 Ei kommentteja:
Lähettänyt Anja Lintunen klo tiistaina, elokuuta 24, 2010 Ei kommentteja:
Lähettänyt Anja Lintunen klo lauantaina, elokuuta 21, 2010 2 kommenttia:
Lähettänyt Anja Lintunen klo torstaina, elokuuta 19, 2010 Ei kommentteja:
Lähettänyt Anja Lintunen klo sunnuntaina, elokuuta 15, 2010 Ei kommentteja:
Lähettänyt Anja Lintunen klo tiistaina, elokuuta 10, 2010 Ei kommentteja:
Lähettänyt Anja Lintunen klo sunnuntaina, heinäkuuta 18, 2010 Ei kommentteja:
Lähettänyt Anja Lintunen klo maanantaina, heinäkuuta 12, 2010 2 kommenttia:
Lähettänyt Anja Lintunen klo sunnuntaina, heinäkuuta 11, 2010 Ei kommentteja:
Lähettänyt Anja Lintunen klo perjantaina, heinäkuuta 09, 2010 Ei kommentteja:
Lähettänyt Anja Lintunen klo tiistaina, heinäkuuta 06, 2010 Ei kommentteja:
Lähettänyt Anja Lintunen klo lauantaina, heinäkuuta 03, 2010 Ei kommentteja:
Sitten niihin yksilökisoihin.
Hyppärille heti jäätiin ja ihan hyvä niin, koitetaan vielä opetella ja kehittyä niin kyl se sitten suttaantuu.
Meillä meni muuten ihan hyvin, Zorro vaan tuli kepeiltä ulos. Valokuvista päätellen se tapahtui ihan keppien lopussa, en sattunut itse näkemään joka on tietysti jonkin sortin synti. Yksi rima tippui myös, tätäkään en nähnyt, sorruin siis taas vedätykseen sekä koiran hylkäämiseen. Joka tapauksessa olin ihan tyytyväinen, minusta rata eteni meille ihan vauhdikkaasti (Marko oli näkevinään että 34 ja jotain).
Kannatti suojella jalkaa ja olla treenaamatta, no en olis pystynytkään. Jalka kuitenkin parani riittävästi ja kesti kisaviikonlopun.
Puolessa välissä keppejä kaikki hyvin
Tässä on ilmeisesti oikaistu vika keppiväli
Rengas ja tiukka käsky ettei mene väärään putkensuuhun
Zorro lähtee hyppyyn, ja olihan siellä tuttujakin ;)
Lähettänyt Anja Lintunen klo sunnuntaina, kesäkuuta 20, 2010 3 kommenttia: